Okirat száma: KP/31807-7/2020.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Komáromi Tám-Pont Család- és Gyermekjóléti Intézmény alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Komáromi Tám-Pont Család- és Gyermekjóléti Intézmény
   2. A költségvetési szerv
      1. székhelye: 2900 Komárom, Jedlik Ányos utca 8.
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1997. október 7.
3. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Komárom Város Önkormányzat Képviselő-testülete
      2. székhelye: 2900 Komárom, Szabadság tér 1.
   2. A költségvetési szerv fenntartójának
      1. megnevezése: Komárom Város Önkormányzata
      2. székhelye: 2900 Komárom, Szabadság tér 1.
4. **A költségvetési szerv tevékenysége**
   1. A költségvetési szerv közfeladata: Család- és Gyermekjóléti Központ: a gyermekek védelméről és a gyámügyi igazgatásról szóló 1997. évi XXXI. törvény 39 § (3a) bekezdés és 40/A § alapján. Család- és Gyermekjóléti Szolgálat: a szociális igazgatásról és szociális ellátásról szóló 1993. évi III. törvény 57. § (1) bekezdés e.) pontja és 64. §-a valamint a gyermekek védelméről és a gyámügyi igazgatásról szóló 1997. évi XXXI. törvény 39 § (2), (3), (4) bekezdései és 40 §-a alapján.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 889900 | M.n.s. egyéb szociális ellátás bentlakás nélkül. |

* 1. A költségvetési szerv alaptevékenysége: Család- és Gyermekjóléti Központ a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt, a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el. A Család- és Gyermekjóléti Szolgálat a Családsegítés keretében biztosítja a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatást. Gyermekjóléti szolgáltatás keretében biztosítja a gyermekek érdekeit védő speciális személyes szociális szolgáltatást, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 074054 | Komplex egészségfejlesztő, prevenciós programok |
| 2 | 104042 | Család és gyermekjóléti szolgáltatások |
| 3 | 104043 | Család és gyermekjóléti központ |
| 4 | 104060 | A gyermekek, fiatalok és családok életminőségét javító programok |

* 1. A költségvetési szerv illetékessége, működési területe: Család- és Gyermekjóléti Központ esetében Komáromi Járás közigazgatási területe (Almásfüzitő, Bana, Csém, Kisigmánd, Mocsa, Nagyigmánd községek és Ács, Bábolna, Komárom városok közigazgatási területe.), Család- és Gyermekjóléti Szolgálat esetében Kisigmánd, Mocsa községek és Komárom város közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje: A közalkalmazottak jogállásáról szóló 1992. évi XXXIII. törvény 23. § alapján, pályázat útján, közalkalmazotti jogviszonyban, öt év határozott időre, a képviselő-testület nevezi ki. A vezető felett az egyéb munkáltatói jogokat Komárom város polgármestere gyakorolja. A vezetőt a képviselő-testület határozattal menti fel.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 2 | Munkaviszony | A munka törvénykönyvéről szóló 2012. évi I. törvény alapján |
| 3 | Egyéb foglalkoztatásra irányuló jogviszony (Megbízásos jogviszony és vállalkozás jogviszony) | A Polgári Törvénykönyvről szóló 2013. évi V. törvény alapján |